Document ID: 32011R1164
Publication Date: 2011-11-15

Content:
32011R1164
L 297/53
SLUŽBENI LIST EUROPSKE UNIJE
UREDBA KOMISIJE (EU) br. 1164/2011
od 15. studenoga 2011.
o pokretanju revizije Provedbene uredbe Vijeća (EU) br. 723/2011 (o proširenju konačne antidampinške pristojbe uvedene Uredbom Vijeća (EZ) br. 91/2009 o uvozu određenih željeznih ili čeličnih elemenata za pričvršćivanje podrijetlom iz Narodne Republike Kine na uvoz određenih željeznih ili čeličnih elemenata za pričvršćivanje poslanih iz Malezije, bez obzira na to imaju li deklarirano podrijetlo iz Malezije ili ne) za potrebe utvrđivanja mogućnosti dodjeljivanja izuzeća od tih mjera jednom malezijskom proizvođaču izvozniku, stavljanju izvan snage antidampinške pristojbe u pogledu tog proizvođača izvoznika i uvjetovanju uvoza od tog proizvođača izvoznika evidentiranjem
EUROPSKA KOMISIJA,
uzimajući u obzir Ugovor o funkcioniranju Europske unije,
uzimajući u obzir Uredbu Vijeća (EZ) br. 1225/2009 od 30. studenoga 2009. o zaštiti od dampinškog uvoza iz zemalja koje nisu članice Europske zajednice (1) („Osnovna uredba”), a posebno njezin članak 11. stavak 4., članak 13. stavak 4. i članak 14. stavak 5.,
nakon savjetovanja sa Savjetodavnim odborom,
budući da:
A. POSTOJEĆE MJERE
(1)
Vijeće je Uredbom (EZ) br. 91/2009 (2) uvelo antidampinške mjere na određene željezne ili čelične elemente za pričvršćivanje podrijetlom iz Narodne Republike Kine („početne mjere”). Vijeće je Provedbenom uredbom (EU) br. 723/2011 (3) proširilo te mjere na određene željezne ili čelične elemente za pričvršćivanje iz Malezije („proširene mjere”), izuzev uvoza koji su proizvela određena posebno navedena trgovačka društva.
B. ZAHTJEV ZA REVIZIJU
(2)
Europska komisija („Komisija”) je primila zahtjev za izuzeće prema članku 11. stavku 4. i članku 13. stavku 4. Osnovne antidampinške uredbe od antidampinških mjera proširenih na uvoz određenih željeznih ili čeličnih elemenata za pričvršćivanje poslanih iz Malezije. Zahtjev je podnio Andfast Malaysia Sdn. Bhd. („podnositelj zahtjeva”), proizvođač iz Malezije („dotična zemlja”).
C. PROIZVOD
(3)
Proizvod obuhvaćen ispitivanjem su određeni željezni ili čelični elementi za pričvršćivanje, osim od nehrđajućeg čelika, tj. vijci za drvo (isključujući vijke za pragove), samourezni vijci, ostali vijci i svornjaci s glavom (neovisno jesu li s pripadajućim maticama ili podloškama, ali isključujući vijke izrađene tokarenjem šipki, profila ili žice, punog poprečnog presjeka, debljine tijela ne veće od 6 mm te isključujući vijke za pričvršćivanje dijelova željezničkih kolosijeka), i podloške, poslani iz Malezije i trenutačno obuhvaćeni oznakama KN ex 7318 12 90, ex 7318 14 91, ex 7318 14 99, ex 7318 15 59, ex 7318 15 69, ex 7318 15 81, ex 7318 15 89, ex 7318 15 90, ex 7318 21 00 i ex 7318 22 00 („dotični proizvod”).
D. RAZLOZI ZA REVIZIJU
(4)
Podnositelj zahtjeva tvrdi da nije izvozio dotični proizvod u Europsku unije tijekom razdoblja ispitnog postupka korištenom u ispitnom postupku koji je doveo do proširenih mjera, tj. od 1. siječnja 2008. do 30. rujna 2010.
(5)
Nadalje, podnositelj zahtjeva tvrdi da nije povezan s proizvođačima izvoznicima koji podliježu mjerama i da nije izbjegavao mjere koje se primjenjuju na određene željezne ili čelične elemente za pričvršćivanje kineskog podrijetla.
(6)
Podnositelj zahtjeva, nadalje, tvrdi da je počeo izvoziti dotični proizvod u Uniju nakon isteka razdoblja ispitnog postupka korištenom u ispitnom postupku koji je doveo do proširenih mjera.
E. POSTUPAK
(7)
Proizvođači iz Unije, za koje se zna da se to na njih odnosi, obaviješteni su o gore navedenom zahtjevu i pružena im je mogućnost komentiranja.
(8)
Nakon ispitivanja raspoloživih dokaza, Komisija zaključuje da postoje dostatni dokazi koji opravdavaju pokretanje ispitnog postupka prema članku 11. stavku 4. i članku 13. stavku 4. Osnovne antidampinške uredbe za potrebe utvrđivanje mogućnosti dodjeljivanje izuzeća od proširenih mjera podnositelju zahtjeva.
(a) Upitnici
Kako bi dobila podatke koje smatra potrebnima za svoj ispitni postupak, Komisija će poslati upitnik podnositelju zahtjeva.
(b) Prikupljanje podataka i održavanje rasprava
Sve zainteresirane stranke ovime se pozivaju da izraze svoje stavove u pisanom obliku i dostave odgovarajuće dokaze. Nadalje, Komisija može saslušati zainteresirane stranke, pod uvjetom da dostave zahtjev u pisanom obliku i da pokažu posebne razloge zašto ih se treba saslušati.
F. STAVLJANJE IZVAN SNAGE ANTIDAMPINŠKE PRISTOJBE NA SNAZI I EVIDENCIJA UVOZA
(9)
Prema članku 11. stavku 4. Osnovne antidampinške uredbe, antidampinšku pristojbu na snazi treba staviti izvan snage u pogledu uvoza dotičnog proizvoda koji podnositelj zahtjeva proizvodi i prodaje za izvoz u Europsku uniju.
(10)
U isto vrijeme, takav uvoz treba uvjetovati evidentiranjem u skladu s člankom 14. stavkom 5. Osnovne antidampinške uredbe, kako bi se osiguralo da se, ako ispitivanje dovede do nalaza o izbjegavanju mjera u pogledu podnositelja zahtjeva, antidampinške pristojbe mogu naplatiti retroaktivno od datuma pokretanja ovog ispitivanja. Iznos mogućih budućih obveza podnositelja zahtjeva ne može se procijeniti u ovoj fazi postupka.
G. ROKOVI
(11)
U svrhu dobrog upravljanja, trebaju se navesti rokovi u kojima:
-
zainteresirane stranke mogu se same javiti Komisiji, predstaviti svoje stavove u pisanom obliku i dostaviti odgovore na upitnik naveden u uvodnoj izjavi 8. točki (a) ove Uredbe ili bilo koje druge podatke koje treba uzeti u obzir tijekom ispitnog postupka,
-
zainteresirane stranke mogu dostaviti pisani zahtjev za raspravu pred Komisijom.
H. NESURADNJA
(12)
U slučajevima u kojima zainteresirana stranka odbije pristup ili ne pruža potrebne podatke u rokovima, ili ako znatno ometa ispitni postupak, nalazi, pozitivni ili negativni, mogu se donijeti na temelju raspoloživih podataka u skladu s člankom 18. Osnovne antidampinške uredbe.
(13)
Ako se utvrdi da je bilo koja zainteresirana stranka dostavila lažne ili obmanjujuće podatke, podaci se zanemaruju, a mogu se koristiti raspoloživi podaci u skladu s člankom 18. Osnovne antidampinške uredbe. Ako zainteresirana stranka ne surađuje ili surađuje samo djelomično tako da se nalazi temelje na raspoloživim činjenicama u skladu s člankom 18. Osnovne antidampinške uredbe, rezultat može biti manje povoljan za stranku nego da je surađivala.
I. OBRADA OSOBNIH PODATAKA
(14)
Napominje se da će svi osobni podaci prikupljeni u ovom ispitnom postupku obrađivati u skladu s Uredbom (EZ) br. 45/2001 Europskog parlamenta i Vijeća od 18. prosinca 2000. o zaštiti pojedinaca u vezi s obradom osobnih podataka u institucijama i tijelima Zajednice i o slobodnom kretanju takvih podataka (4).
J. SLUŽBENIK ZA SASLUŠANJE
(15)
Napominje se i da, ako smatraju da nailaze na poteškoće u ostvarivanju svojih prava na obranu, zainteresirane stranke mogu zatražiti intervenciju službenika za saslušanje Opće uprave za trgovinu. Ta osoba nastupa kao posrednik između zainteresiranih stranaka i službi Komisije i, kada je potrebno, obavlja posredovanje u postupovnim stvarima koje utječu na zaštitu njihovih interesa u ovom postupku, posebno vezano za pitanja pristupa spisu, povjerljivosti, produljenja rokova i postupanja s pisanim i/ili usmenim izražavanjima stavova.
(16)
Za dodatne informacije i kontaktne podatke, zainteresirane stranke mogu posjetiti mrežne stranice službenika za saslušanje na mrežnom portalu Opće uprave za trgovinu: http://ec.europa.eu/trade/
DONIJELA JE OVU UREDBU:
Članak 1.
Pokreće se revizija Provedbene uredbe (EU) br. 723/2011 prema članku 11. stavku 4. i članku 13. stavku 4. Uredbe (EZ) br. 1225/2009 kako bi se utvrdilo treba li uvoz određenih željeznih ili čeličnih elemenata za pričvršćivanje, osim od nehrđajućeg čelika, tj. vijaka za drvo (isključujući vijke za pragove), samoureznih vijaka, ostalih vijaka i svornjaka s glavom (neovisno jesu li s pripadajućim maticama ili podloškama, ali isključujući vijke izrađene tokarenjem šipki, profila ili žice, punog poprečnog presjeka, debljine tijela ne veće od 6 mm te isključujući vijke za pričvršćivanje dijelova željezničkih kolosijeka), i podložaka, trenutačno obuhvaćenih oznakama KN ex 7318 12 90, ex 7318 14 91, ex 7318 14 99, ex 7318 15 59, ex 7318 15 69, ex 7318 15 81, ex 7318 15 89, ex 7318 15 90, ex 7318 21 00 i ex 7318 22 00 (oznake TARIC 7318129011, 7318129091, 7318149111, 7318149191, 7318149911, 7318149991, 7318155911, 7318155961, 7318155981, 7318156911, 7318156961, 7318156981, 7318158111, 7318158161, 7318158181, 7318158911, 7318158961, 7318158981, 7318159021, 7318159071, 7318159091, 7318210031, 7318210095, 7318220031 i 7318220095), poslanih iz Malezije i koje proizvodi Andfast Malaysia Sdn. Bhd. (dodatna oznaka TARIC B265), uvjetovati antidampinškom pristojbom uvedenom Provedbenom uredbom (EU) br. 723/2011.
Članak 2.
Antidampinška pristojba uvedena Provedbenom uredbom (EU) br. 723/2011 stavlja se izvan snage u pogledu uvoza utvrđenog u članku 1. ove Uredbe.
Članak 3.
Carinska tijela se upućuju, prema članku 14. stavku 5. Uredbe (EZ) br. 1225/2009, da poduzmu odgovarajuće korake kako bi evidentirala uvoz utvrđen u članku 1. ove Uredbe. Evidencija prestaje važiti 9 mjeseci nakon datuma stupanja na snagu ove Uredbe.
Članak 4.
1. Ako zainteresirane stranke žele da se njihove izjave uzmu u obzir tijekom ispitnog postupka, moraju se javiti Komisiji, predstaviti svoje stavove u pisanom obliku i dostaviti odgovore na upitnik naveden u uvodnoj izjavi 8. točki (a) ove Uredbe ili bilo koje druge podatke u roku od 37 dana od datuma stupanja na snagu ove Uredbe, osim ako je utvrđeno drukčije. Upozorava se na činjenicu da korištenje većine postupovnih prava određenih u Uredbi (EZ) br. 1225/2009 ovisi o javljanju stranke u gore navedenom razdoblju.
Zainteresirane stranke, također, mogu zatražiti raspravu pred Komisijom u istom roku od 37 dana.
2. Svi dopisi u pisanom obliku, uključujući podatke koji se traže u ovoj Uredbi, odgovori na upitnik i korespondencija koju zainteresirane stranke dostave u povjerljivosti, označavaju se oznakom „Ograničeno” (5).
Zainteresirane stranke koje dostave podatke s oznakom „Ograničeno” moraju dostaviti i sažetke tih podataka koji nisu povjerljivi prema članku 19. stavku 2. Osnovne uredbe, koji će sadržavati oznaku „Za pregled zainteresiranim strankama”. Ti sažetci trebaju biti dostatno detaljni kako bi omogućili objektivno razumijevanje suštine podataka dostavljenih kao povjerljivih. Ako zainteresirana stranka koja dostavlja povjerljive podatke ne podnese njihov sažetak koji nije povjerljive prirode u zatraženom obliku i kvaliteti, takvi povjerljivi podaci mogu se zanemariti.
Zainteresirane stranke trebaju dostaviti sve podneske i zahtjeve u elektroničkom formatu (nepovjerljive podneske putem elektroničke pošte, povjerljive na CD-R-u/DVD-u) te moraju navesti naziv, adresu, adresu e-pošte, broj telefona i faksa zainteresirane stranke. Međutim, svaka punomoć, potpisana potvrda, i njezina dopuna, koja se šalje uz odgovore na upitnik, dostavlja se na papiru, tj. poštom ili osobno, na niže navedenu adresu. Prema članku 18. stavku 2. Osnovne uredbe, ako zainteresirana stranka ne može dostaviti svoje podneske i zahtjeve u elektroničkom formatu, mora bez odlaganja obavijestiti Komisiju. Za dodatne informacije o korespondenciji s Komisijom, zainteresirane stranke mogu konzultirati odgovarajuću mrežnu stranicu Opće uprave za trgovinu: http://ec.europa.eu/trade/tackling-unfair-trade/trade-defence
Adresa Komisije za korespondenciju:
Europska komisija
Glavna uprava za trgovinu
Directorate H
Office: N105 04/092
1049 Bruxelles
BELGIJA
Faks: +32 22956505
Članak 5.
Ova Uredba stupa na snagu sljedećeg dana od dana objave u Službenom listu Europske unije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 15. studenoga 2011.

EuroVoc Classification:
Level 1 (Primary): 100147
100161
100152
100160
Level 2 (Secondary): 100231
100270
100282
100193
100194
100281
Level 3 (Tertiary): 539
3820
1847
614
2858
1882
6205
1417
11
All Tags: 1767
2771
3191
3825
5065
5332
981